CELEX: 62012CN0114
Language: sl
Date: 2012-03-01 00:00:00
Title: Zadeva C-114/12: Tožba, vložena 1. marca 2012 – Evropska komisija proti Svetu Evropske unije

12.5.2012   
            
            
               SL
            
            
               Uradni list Evropske unije
            
            
               C 138/5
            
         Tožba, vložena 1. marca 2012 – Evropska komisija proti Svetu Evropske unije
   (Zadeva C-114/12)
   2012/C 138/09
   Jezik postopka: angleščina
   
      Stranki
   
   
      Tožeča stranka: Evropska komisija (zastopnika: F. Castillo de la Torre, J. Samnadda, zastopnika)
   
      Tožena stranka: Svet Evropske unije
   
      Predlog tožeče stranke
   
   
               —
            
            
               Sklep Sveta in predstavnikov vlad držav članic, ki so se sestali v okviru Sveta, o sodelovanju Evropske unije in njenih držav članic pri pogajanjih za Konvencijo Sveta Evrope o varstvu pravic organizacij razširjanja medijskih vsebin naj se razglasi za ničen,
            
         
               —
            
            
               Svetu Evropske unije naj se naloži plačilo stroškov.
            
         
      Tožbeni razlogi in bistvene trditve
   
   
                
            
            
               
                  Prvi razlog: Kršitev členov 2(2) in (2) PDEU, ker je Svet menil, da zadeva spada na področje deljene pristojnosti, in je pooblastil države članice ali institucijo, ki ni Komisija, za pogajanja o sporazumu v zadevi izključne pristojnosti. Bodoča Konvencija Sveta Evrope lahko vpliva ali spremeni obseg direktiv EU, ki urejajo pravice organizacij razširjanja medijskih vsebin, pa tudi direktiv EU o pravu intelektualne lastnine na splošno. Bodoča konvencija bo temeljila na obstoječem pravnem redu EU in bo neizogibno vodila k spremembi direktiv EU, če bo organizacijam razširjanja medijskih vsebin podeljeno večje varstvo v okviru Sveta Evrope.
            
         
                
            
            
               
                  Drugi razlog: Kršitev postopka in pogojev za odobritev pogajanj o mednarodnih sporazumih s strani Unije. Le Svet (in ne Svet ob skupnem delovanju z državami članicami) je pristojen za odobritev pogajanj s strani Unije.
            
         
                
            
            
               
                  Tretji razlog: Kršitev pravil o glasovanju v Svetu. Svet je s sprejetjem izpodbijanega sklepa kršil člen 218(8) [PDEU], v skladu s katerim mora Svet odločati s kvalificirano večino.
            
         
                
            
            
               
                  Četrti razlog: Kršitev ciljev Pogodb in načela lojalnega sodelovanja. Svet s tem, ko deluje skupaj z državami članicami, spodkopava ugled Unije in slabi institucionalni okvir Unije.